Public procurement notice: Voluntary Ex Ante Transparency Notice
Published: 2017-10-17
Buyer: Säteilyturvakeskus
Country: FI
Contract type: Services
Procedure: Negotiated without a prior call for competition
CPV classification: 71530000: Construction consultancy services
Estimated value: 250000 EUR

Technical requirements: Puitesopimus: Kalliomekaniikkaan (luonnollinen vapautumiseste) liittyvät asiantuntijapalvelut ydinjätteiden loppusijoituksessa.
Hankinnan kohteena ovat Säteilyturvakeskuksen (STUK) ydinturvallisuusvalvontaa tukevat kalliomekaniikkaan (luonnollinen vapautumiseste) liittyvät asiantuntijapalvelut ydinjätteiden loppusijoituksessa.
STUKin tavoitteena on tehdä em. asiantuntijapalveluita koskeva puitesopimus yhden toimittajan kanssa ja hankkia palvelua tarpeen mukaan puitesopimustoimittajalta sopimuksen ehtojen mukaisesti.
Hankinnan kohteena ovat STUKin ydinturvallisuuden ja ydinjätteiden loppusijoituksen valvontaa tukevat kalliomekaniikan alan asiantuntijapalvelut. Palveluntuottajalla tulee olla syvällinen osaaminen ja pitkäaikainen kokemus kalliomekaniikasta, kalliomekaanisista malleista sekä mittausmenetelmistä erityisesti kovaan kiteiseen kallioon liittyen. Asiantuntemuksen odotetaan liittyvän erityisesti korkea-aktiivisen jätteen KBS-3-konseptia soveltaviin loppusijoituslaitoksiin, mikä edellyttää syvällistä ymmärrystä mm. kallion ominaispiirteistä ja luonnollisten vapautumisesteiden toimintakyvystä loppusijoituksen näkökulmasta. Palveluntuottaja tulee avustamaan STUKia eri luvanhaltijoiden ja -hakijoiden hakemusten ja lupien uusintaan liittyvien turvallisuusperusteluiden arvioinnissa sekä erityisesti Posivan loppusijoituslaitoksen käyttölupahakemuksen arviointiin valmistautumisessa sekä itse arvioinnissa, mikä edellyttää palveluntuottajalta riippumattomuutta em. tahoista.
Tavoitteena on solmia nelivuotinen puitesopimus yhdellä (1) optiovuodella eli sopimuskausi on 4 + 1 vuotta.
Suomen ydinturvallisuuteen liittyvästä teknisestä syystä johtuen ainoastaan Stephansson Rock Consultantin Ove Stephansson pystyy toteuttamaan hankinnan kohteena olevan kalliomekaniikan alan palvelun. Stephanssonilla on yhdistelmä tietämystä ja teknistä osaamista, jollaista ei ole maailmanlaajuisesti kenelläkään muulla voimayhtiöistä riippumattomalla taholla tarjota.
— erittäin pitkäaikainen (Stephanssonin kohdalla peräti yli 40 vuoden) kokemus ydinjätteen geologista loppusijoitusta koskevista arvioinneista lukuisissa eri hankkeissa sekä syvälliset tiedot ja taidot kiteiseen kallioon sovellettavasta KBS-loppusijoituskonseptista ja
— perehtyneisyys Olkiluodon loppusijoitusolosuhteisiin, kalliomekaanisten ominaisuuksien karakterisointiin ja prosesseihin sekä turvallisuusperustelun metodologioihin ja
— tehtävässä tarvittava laaja-alainen Posivan rakentamislupaan ja siihen liittyviin viranomaissäännöksiin, määräyksiin, ohjeisiin ja menettelytapoihin liittyvä pitkän aikavälin tuntemus sekä
Edellä esitetyn perusteella Stenphansson Rock Consultantin Ove Stephansson on ainoa henkilö, joka voi vaadittavalla tasolla tarjota kyseisen asiantuntijapalvelun STUKin käyttöön ydinturvallisuusvalvonnan heikentymättä. Kilpailun puuttuminen ei johdu hankinnan ehtojen keinotekoisesta tai hankinnan tarpeisiin nähden perusteettomasta määrittelystä eikä hankintayksikön omista aiemmista sopimuksista. Suomi on edelläkävijä korkea-aktiivisen jätteen loppusijoituksessa kiteiseen kovaan kallioon. Toteutettavalle konseptille ei löydy globaalistikaan yhtä pitkälle vietyä vertailukohtaa. Suunniteltu loppusijoitustoiminnan aloittaminen 2020-luvulla tekevät jo sellaisenaan tehtävän- ja vaatimusasettelun erittäin vaativaksi.
Puitesopimus: Kalliomekaniikkaan (luonnollinen vapautumiseste) liittyvät asiantuntijapalvelut ydinjätteiden loppusijoituksessa


Winner: Stephansson Rock Consultant
Award value: 250000